Il faut, voyez-vous, nous pardonner les choses
Il faut, voyez-vous, nous pardonner les choses

Аўтар: Поль Вэрлен

Пераклад: Максім Багдановіч

 * * *  

Трэ нам, бачыш, усё між сабой дараваць,—
Так хоць шчасце нарэшце спаткае абох,
А і прыдзецца гора ў жыцці нам зазнаць,
Дык прынамсі... ці ж не?.. будзем плакаць удвох.

Мы — дзве розных душы; о, калі мы маглі
Сны бажанняў з дзіцячаю радасцю зліць,
Што йдземо ад мужчын і кабет удалі,
Пра ізгнанне патрапіўшы ў шчасці забыць.

Звернемось жа ў дзяцей, у дзяўчатак малых,—
Ні любві, ні здзўлення не маюць яны;
Ў лес, збляднеўшы, ідуць ад паглядаў людскіх
І не ведаюць нават, што ўжо прашчаны.

<1912>

Вершы Поля Верлена
Пераклады Максіма Багдановіча
Пераклады з французскай мовы
Творы 1912 года

fr:« Il faut, voyez-vous, nous pardonner les choses »